Source: http://nssr.gov.sk/sudny-system-slovenskej-republiky/
Timestamp: 2017-05-30 07:10:11+00:00
Document Index: 272279

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Súdny systém Slovenskej republiky | Najvyšší súd Slovenskej republiky
Organizácia súduPlénum NS SRKolégiá NS SRSudcovia NS SRKontaktyRozvrh práceZbierka stanovísk a rozhodnutíRozhodnutia veľkého senátuRozhodnutiaPojednávaniaTlačové správyPodnety a pripomienkyVýberové konaniaDokumentyHospodárenie súduMedzinárodné aktivityDE IUREBulletin ODAKSudcovská radaÚradná tabuľa
Súdny systém Slovenskej republiky
» Najvyšší súd Slovenskej republiky » Súdny systém Slovenskej republiky
Pri výkone súdnictva súdy v Slovenskej republike prejednávajú a rozhodujú spory a iné právne veci v civilnom procese a trestné veci podľa predpisov o trestnom konaní.
Súdy v Slovenskej republike rovnako konajú a rozhodujú o žalobách alebo o opravných prostriedkoch proti rozhodnutiam, zásahom, iným opatreniam alebo nečinnosti v oblasti verejnej správy, rozhodujú o zákonnosti rozhodnutí a postupu orgánov verejnej moci a o ochrane pred nezákonným zásahom alebo opatrením orgánu verejnej moci, v prípadoch ustanovených zákonom rozhodujú vo volebných veciach, vo veciach referenda a vo veciach politických strán a hnutí, ak tak ustanoví zákon, a v ďalších veciach, ak to ustanovuje zákon.
Súdy v Slovenskej republike rozhodujú aj v ďalších veciach ustanovených zákonom, právne záväzným aktom Európskych spoločenstiev a Európskej únie alebo medzinárodnou zmluvou, ktorou je Slovenská republika viazaná. Taktiež vykonávajú aj inú činnosť súvisiacu s ich právomocou, ak tak ustanoví zákon, právne záväzný akt Európskych spoločenstiev a Európskej únie alebo medzinárodná zmluva, ktorou je Slovenská republika viazaná.
okresné súdy,
krajské súdy a
Najvyšší súd Slovenskej republiky.
Do sústavy súdov Slovenskej republiky patrí aj Špecializovaný trestný súd.
Okresné súdy konajú a rozhodujú ako súdy prvého stupňa v občianskoprávnych a v trestnoprávnych veciach, ak predpisy o konaní pred súdmi neustanovujú inak. Okresné súdy konajú a rozhodujú aj vo volebných veciach, ak to ustanovuje osobitný zákon.
Krajské súdy konajú a rozhodujú ako súdy druhého stupňa v občianskoprávnych a v trestnoprávnych veciach, v ktorých rozhodovali v prvom stupni okresné súdy. Predpisy o konaní pred súdmi ustanovujú, v ktorých občianskoprávnych a v trestnoprávnych veciach konajú a rozhodujú krajské súdy ako súdy prvého stupňa. Krajské súdy konajú a rozhodujú v správnych veciach v prvom stupni, ak osobitný zákon neustanovuje inak. Krajské súdy konajú a rozhodujú aj v iných veciach, ak to ustanoví zákon.
spory o vecnej príslušnosti medzi súdmi a orgánmi verejnej správy,
Najvyšší súd vykonáva prieskum rozhodovacej činnosti súdov v právoplatne skončených veciach. Najvyšší súd taktiež dbá o jednotný výklad a jednotné používanie zákonov a iných všeobecne záväzných právnych predpisov vlastnou rozhodovacou činnosťou a tým, že prijíma stanoviská k zjednocovaniu výkladu zákonov a iných všeobecne záväzných právnych predpisov a zverejňuje právoplatné súdne rozhodnutia zásadného významu v Zbierke stanovísk Najvyššieho súdu a rozhodnutí súdov Slovenskej republiky.
Špecializovaný trestný súd koná a rozhoduje v trestnoprávnych veciach a v iných veciach, o ktorých to ustanovuje predpis o konaní pred súdmi. Špecializovaný trestný súd má postavenie krajského súdu.